चेकिंग में वाहन चोर को पकड़ा, सात गाड़ियां बरामद
इंदौर| क्राइम ब्रांच ने वाहन चोरी में एक बदमाश को गिरफ्तार किया है। इसकी निशानदेही पर चोरी की 7 गाड़ियां बरामद की गईं। इसके अन्य साथियों के बारे में पता लगाया जा रहा है।
क्राइम ब्रांच के एएसपी अमरेंद्र सिंह के मुताबिक चैकिंग के दौरान बाइक पर जा रहे आरोपी 37 वर्षीय कृष्णकांत पिता कोकसिंह निवासी देवास को पकड़ा। बाइक चोरी की पाई गई जो उसने सदर बाजार थाना क्षेत्र से चुराई थी। क्राइम ब्रांच ने आरोपी को सदर बाजार पुलिस को सौंप दिया। पूछताछ के बाद आरोपी से सात दो पहिया वाहन बरामद हुए।
चोरी कर गाड़ी के पार्ट्स बेच देता था आरोपी
आरोपी ने लसूड़िया, तुकोगंज, राजेंद्र नगर, विजय नगर और महू से वाहन चोरी करना कबूला। पकड़े गए बदमाश ने पुलिस को बताया कि वह इंदौर आता-जाता था। गाड़ी चुराने के बाद उसे छुपा देता और बाद में उसके पार्ट्स निकालकर बेच देता था। वापस अपने गांव चला जाता था। पुलिस उसके साथियों की भी तलाश कर रही है। आशंका है कि आरोपियों ने और भी वारदातें की होंगी।
hin_Deva hin_Deva hin_Deva hin_Deva hin_Deva